তবে এক্ষেত্রে দায়িত্ব শুধু সরকারের নয়। বিশাল দায়িত্ব প্রতিটি নাগরিকেরও। যে দেশের মানুষ চোখের সামনে অপরাধ হতে দেখেও বাধা দেয় না, বা আদালতে গিয়ে সাক্ষ্য দেয় না সে দেশের মানুষের সভ্যভাবে জীবন-যাপনের অধিকার থাকে কি? মুসলমান হওয়ার বড় দায়বদ্ধতা শুধু আল্লাহর ইবাদত করা নয়, বরং সমাজ ও রাষ্ট্রকেও আল্লাহর নির্দেশিত পথে গড়ে তোলাও। কোরআনের ভাষায় ‘আমিরু বিল মারুফ ও নেহী আনিল মুনকার।’ অর্থঃ সত্যের প্রতিষ্ঠা ও অন্যায়ের প্রতিরোধ। বাংলাদেশের শতকরা ৯০ ভাগ মুসলমান। অথচ তাদের দ্বারা সে দায়িত্বই পালিত হয়নি। সমাজ থেকে দুর্বত্তদের নির্মূল করতে সাহাবাগণ যুদ্ধ করেছেন, প্রাণও দিয়েছেন। অথচ বাংলাদেশের মানুষ সে পাবিত্র লক্ষ্যে বিনা-মেহনতের ভোট দিতেও রাজী নয়। বরং এ দেশে সংখ্যাগরিষ্ঠ মুসলমানের ভোটে দুর্বৃত্তগণ নির্বাচনে বিজয়ী হয়, তারা সরকারও গঠন করে। এবং তাদের সে ভোটের কারণে আল্লাহর আইন আস্তাকুঁড়ে গিয়ে পড়ে। মুসলমান জনগণের রাজস্বের অর্থে দেশের মানুষকে পথভ্রষ্ট করা হয়। কিন্তু তা নিয়েও জনগণের কাতার থেকে কোন প্রতিবাদ নেই। ময়মনসিংহের আনন্দমোহন কলেজে মহিলাদের উপর বর্বর অপরাধগুলো ঘটেছে দুয়েকজন মানুষের সামনে নয়, কয়েক হাজার মানুষের সামনে। কিন্তু কোন অপরাধীদেরকে বাধা দেওয়া বা ঘটনাস্থলে তাদেরকে হাতে নাতে ধরা সম্ভব হয়নি। ফলে কাউকে বিচারের কাঠগড়াতেও তোলা সম্ভব হয়নি। এটি শুধু মুসলমান রূপে ব্যর্থতা নয়, মানবিক দায়িত্বপালনের ব্যর্থতাও। জনগণের এমন ব্যর্থতায় দেশের জন্য শুধু ব্যর্থতার বিশ্ব-রেকর্ডই নির্মিত হয়। বাংলাদেশ কি তেমন আরেক রেকর্ড অর্জনের পথে?